Foto: EPA Yaponiya Shimoliy Koreyaga Yaponiyaning shimoliy koreyalik fuqarolari uyushmasi orqali ikki tomonlama sammit o‘tkazish taklifini yo‘lladi. Bu haqda Asahi yapon nashriga iqtibos keltirgan holda “Interfaks” xabar berdi. Ma’lum qilinishicha, Shimoliy Koreya yetakchisi Kim Chen In va Yaponiya bosh vaziri Sindzo Abening uchrashuvi 2018 yil iyunida bo‘lib o‘tishi mumkin bo‘lardi. OAVning ma’lum qilishicha, Shimoliy Koreyada Mehnat partiyasi rahbariyati yig‘ilishida Koreya yarimorolini yadroviy qurolsizlantirish bo‘yicha olti tomonlama muzokaralar ishtirokchilari – Janubiy Koreya, AQSh, Yaponiya va Rossiya bilan oliy darajadagi uchrashuvlar o‘tkazish masalasi muhokama qilingan.